и Wuhan Steel Group също обявиха, че са приключили целевото си намаляване на капацитета за 2016 г. още през октомври 2016 г. (изявление от 24 октомври 2016 г.).
 б)
 От друга страна, според неотдавнашните прогнози на ОИСР (14) капацитетът в Китай ще се увеличи още повече през 2016, 2017 и 2018 г. Китайската страна все така не желае да участва в двустранна платформа между Съюза и КНР, посредством която да се наблюдава свръхкапацитетът в областта на стоманодобива. Освен това в 13-ия петгодишен план в тази област — План за приспособяване и модернизиране на стоманодобивната промишленост (2016—2020 г.), се приема прогноза за обема на производството на необработена стомана в размер на 750 — 800 милиона тона през 2020 г. и намаляване на капацитета за производство на необработена стомана със 100 — 150 милиона тона до 2020 г. Стоманодобивните предприятия се насърчават да бъдат в добра позиция да разширят дейността си в международен план и да създадат бази за производство на стомана, както и центрове за преработка и разпространение.
 Накратко, съответните органи в КНР признават проблема със свръхкапацитета в стоманодобивния сектор в страната и въпреки някои изявления след 30 юни 2016 г. този проблем вероятно няма да бъде решен в близко бъдеще. Китайският свръхкапацитет е толкова огромен, че реално няма как да се стопи в краткосрочен или средносрочен план.
 (73)
 Данните относно капацитета за усвояване в КНР, които станаха достъпни след юли 2016 г., са ограничени. Независимо от това Комисията установи, че през следващите 4 — 5 години (2015—2020 г.) прогнозата за търсене на стомана на вътрешния пазар в Китай е за „слаб или нулев растеж“ поради слабия темп на инвестициите (например в строителството), което ще окаже огромно влияние върху вътрешното потребление на готови продукти от стомана в Китай (15).
 (74)
 Данните относно капацитета за усвояване в трети държави, които станаха достъпни след юли 2016 г., сочат, че:
 а)
 от една страна, през януари 2016 г. Малайзия прекрати разследване срещу Китай и някои други държави за налагане на защитни мерки по отношение на горещовалцовани рулони, а през април 2016 г. Турция прекрати антидъмпингово разследване във връзка с вноса на горещовалцовани рулони от Китай, Франция, Япония, Румъния, Русия, Словакия и Украйна;
 б)
 от друга страна, Индия наскоро наложи окончателни мита в рамките на разследване за налагане на защитни мерки по отношение на горещовалцовани плоски листове и плочи от легирани и нелегирани стомани. Освен това Бразилия започна антидъмпингово разследване във връзка с вноса на горещовалцована плоска въглеродна стомана. На последно място, турски производители подадоха нови петиции за антидъмпингови мерки и изравнително мито срещу вноса на горещовалцовани рулони с произход от някои държави, в т.ч. Китай. Във връзка с това след оповестяването на окончателните заключения една заинтересована страна уведоми Комисията, че на 21 декември 2016 г. съответните органи в Турция са започнали ново разследване за дъмпинг на дебели листове и някои видове горещовалцовани плоски продукти от стомана (ГВППС).
 Въз основа на тази актуализирана информация вероятността трети държави да бъдат в състояние да усвоят нарастващия китайски износ вследствие на огромния свободен капацитет в Китай е слаба.